CELEX: 32021R0011
Language: mt
Date: 2021-01-07 00:00:00
Title: Ir-Regolament ta’ Implimentazzjoni tal-Kummissjoni (UE) 2021/11 tas-7 ta’ Jannar 2021 li jemenda r-Regolament ta’ Implimentazzjoni (UE) Nru 498/2012 dwar l-allokazzjoni ta’ kwoti tar-rati tariffarji li japplikaw għall-esportazzjonijiet ta’ injam mill-Federazzjoni Russa lejn l-Unjoni Ewropea

8.1.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 5/1
               
            
         IR-REGOLAMENT TA’ IMPLIMENTAZZJONI TAL-KUMMISSJONI (UE) 2021/11
         tas-7 ta’ Jannar 2021
         li jemenda r-Regolament ta’ Implimentazzjoni (UE) Nru 498/2012 dwar l-allokazzjoni ta’ kwoti tar-rati tariffarji li japplikaw għall-esportazzjonijiet ta’ injam mill-Federazzjoni Russa lejn l-Unjoni Ewropea
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Deċiżjoni tal-Kunsill (2012/105/UE) tal-14 ta’ Diċembru 2011 dwar l-iffirmar, f’isem l-Unjoni, u l-applikazzjoni provviżorja tal-Ftehim fil-forma ta’ Skambju ta’ Ittri bejn l-Unjoni Ewropea u l-Federazzjoni Russa dwar l-amministrazzjoni tal-kwoti tar-rata tariffarja li japplikaw għall-esportazzjonijiet ta’ injam mill-Federazzjoni Russa lejn l-Unjoni Ewropea u l-Protokoll bejn l-Unjoni Ewropea u l-Gvern tal-Federazzjoni Russa dwar il-modalitajiet tekniċi skont dak il-Ftehim (1), u b’mod partikolari l-Artikolu 4 tagħha,
         Billi:
         
                     (1)
                  
                  
                     Fit-22 ta’ Awwissu 2012, il-Federazzjoni Russa ssieħbet fl-Organizzazzjoni Dinjija tal-Kummerċ. L-impenji tal-Federazzjoni Russa jinkludu l-kwoti tar-rati tariffarji għall-esportazzjoni ta’ tipi speċifikati ta’ injam koniferuż, li sehem minnu kien allokat għall-esportazzjonijiet lejn l-Unjoni. Il-modalitajiet għall-amministrazzjoni ta’ dawk il-kwoti b’rati tariffarji huma stabbiliti fil-Ftehim f’għamla ta’ Skambju ta’ Ittri bejn l-Unjoni Ewropea u l-Federazzjoni Russa b’rabta mal-amministrazzjoni tal-kwoti tar-rati tariffarji li japplikaw għall-esportazzjonijiet ta’ injam mill-Federazzjoni Russa lejn l-Unjoni Ewropea (2) (“il-Ftehim”) u fil-Protokoll bejn l-Unjoni Ewropea u l-Gvern tal-Federazzjoni Russa dwar il-modalitajiet tekniċi skont il-Ftehim (3) (“il-Protokoll”). Il-Ftehim u l-Protokoll ġew iffirmati fis-16 ta’ Diċembru 2011. Dawn ġew applikati provviżorjament mid-data tal-adeżjoni tal-Federazzjoni Russa mal-Organizzazzjoni Dinjija tal-Kummerċ.
                  
               
                     (2)
                  
                  
                     Skont l-Artikolu 4 tad-Deċiżjoni 2012/105/UE, ir-Regolament ta’ Implimentazzjoni tal-Kummissjoni (UE) Nru 498/2012 (4) stabbilixxa r-regoli dwar l-allokazzjoni ta’ kwoti tar-rati tariffarji li japplikaw għall-esportazzjonijiet ta’ injam mill-Federazzjoni Russa lejn l-Unjoni Ewropea. Dak ir-Regolament ma jibqax japplika fid-data li fiha titlesta l-proċedura għall-konklużjoni tal-Protokoll.
                  
               
                     (3)
                  
                  
                     Filwaqt li l-Ftehim u l-Protokoll ikomplu jiġu applikati b’mod provviżorju, sakemm jitlestew il-proċeduri għall-konklużjoni tagħhom, l-esperjenza miksuba permezz tal-implimentazzjoni tar-Regolament ta’ Implimentazzjoni (UE) Nru 498/2012 żvelat il-ħtieġa li jiġu emendati xi dispożizzjonijiet ta’ dak ir-Regolament.
                  
               
                     (4)
                  
                  
                     L-Artikolu 7(1) tar-Regolament ta’ Implimentazzjoni (UE) Nru 498/2012 għandu jiġi emendat sabiex ikun żgurat li fl-ewwel parti ta’ kull perjodu tal-kwota, id-drittijiet massimi ta’ importazzjoni ta’ importaturi tradizzjonali, għal kwalunkwe grupp ta’ prodotti, ma jkunux inqas minn dawk mogħtija lill-importaturi ġodda.
                  
               
                     (5)
                  
                  
                     Skont l-Artikolu 3 tal-Protokoll, il-klassifikazzjoni tal-prodotti koperti hija bbażata fuq in-nomenklatura tat-tariffa u l-istatistika applikata fir-Russja. L-Annessi I u III tar-Regolament ta’ Implimentazzjoni (UE) Nru 498/2012 jirreferu għall-kodiċijiet tariffarji rilevanti tal-prodotti koperti. Meta wieħed iqis li n-nomenklatura ġiet modifikata peress li l-Protokoll applika provviżorjament, hemm il-ħtieġa li dawn il-modifiki jiġu riflessi fl-Annessi biex jirriflettu n-nomenklatura tariffarja u statistika attwalment applikata fil-Federazzjoni Russa. L-Annessi I u II għandhom għalhekk jiġu emendati skont dan.
                  
               
                     (6)
                  
                  
                     Il-miżuri stipulati f’dan ir-Regolament huma skont l-opinjoni tal-Kumitat tal-Injam stabbilit mid-Deċiżjoni 2012/105/UE,
                  
               ADOTTAT DAN IR-REGOLAMENT:
         
            Artikolu 1
            Ir-Regolament ta’ Implimentazzjoni (UE) Nru 498/2012 huwa emendat kif ġej:
            
                        (1)
                     
                     
                        fl-Artikolu 2, it-tieni paragrafu huwa sostitwit b’dan li ġej:
                        “Barra minn hekk, għandha tapplika d-definizzjoni li ġejja: “grupp ta’ prodotti” tfisser kull waħda miż-żewġ kategoriji ta’ prodotti koperti skont il-klassifikazzjoni ta’ dawn il-prodotti taħt in-nomenklatura tariffarja u statistika applikata fil-Federazzjoni Russa, jiġifieri l-prinjol u l-arżnu. Il-kodiċijiet tariffarji rilevanti applikati fil-Federazzjoni Russa u n-Nomenklatura Magħquda (*1) (“NM”) u l-kodiċijiet TARIC korrispondenti huma mehmuża bħala l-Anness I.
                        
                           (*1)  Li attwalment jinsabu fir-Regolament tal-Kummissjoni (UE) 2019/1776 (ĠU L 280, 31.10.2019, p. 1).”;"
                        
                     
                  
                        (2)
                     
                     
                        fl-Artikolu 7, il-paragrafu 1 jinbidel b’dan li ġej:
                        
                           “1.   Kull sena, il-Kummissjoni għandha tikkalkola l-limiti massimi applikabbli għal kull importatur tradizzjonali għall-perjodu tal-kwota suċċessiv f’konformità mal-metodu stabbilit fl-Artikolu 6(2). Jekk il-limitu massimu kkalkolat ta’ importatur tradizzjonali għal grupp ta’ prodotti partikolari jkun inqas mil-limitu massimu ta’ 1,5 % tal-kwota tariffarja mogħtija lill-importaturi ġodda skont l-Artikolu 4(3), il-limitu massimu għall-importatur tradizzjonali kkonċernat jiġi stabbilit fil-livell ta’ 1,5 % tal-kwota tariffarja għal grupp ta’ prodotti rispettiv.”;
                        
                     
                  
                        (3)
                     
                     
                        L-Anness I huwa sostitwit bit-test fl-Anness I ta’ dan ir-Regolament;
                     
                  
                        (4)
                     
                     
                        l-Anness III huwa sostitwit bit-test fl-Anness II ta’ dan ir-Regolament.
                     
                  
         
            Artikolu 2
            Dan ir-Regolament għandu jidħol fis-seħħ fil-għoxrin jum wara l-pubblikazzjoni tiegħu f’ Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-7 ta’ Jannar 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 57, 29.2.2012, p. 1.
         
            (2)  ĠU L 57, 29.2.2012, p. 3.
         
            (3)  ĠU L 57, 29.2.2012, p. 5.
         
            (4)  Ir-Regolament ta’ Implimentazzjoni tal-Kummissjoni (UE) Nru 498/2012 tat-12 ta’ Ġunju 2012 dwar l-allokazzjoni ta’ kwoti tar-rati tariffarji li japplikaw għall-esportazzjonijiet ta’ injam mill-Federazzjoni Russa lejn l-Unjoni Ewropea (ĠU L 152, 13.6.2012, p. 28).
      
      
         
            ANNESS I
            
               
                  
                     “ANNESS I
                     Kodiċijiet tariffarji rilevanti applikati fil-Federazzjoni Russa u kodiċijiet NM u TARIC kif imsemmija fl-Artikolu 2
                     
                                  
                              
                              
                                 
                                    Kodiċi NM
                                 
                              
                              
                                 
                                    Kodiċi TARIC
                                 
                              
                              
                                 
                                    Kodiċi tariffarju Russu
                                 
                              
                              
                                 
                                    Deskrizzjoni sħiha
                                 
                              
                           
                                 1.
                              
                              
                                 ex 4403 23 10 
                              
                              
                                 10
                              
                              
                                 4403 23 110 0
                              
                              
                                 Injam tal-prinjol tat-tip Picea abies Karst. jew żnuber ajbad (Abies alba Mill.), ta’ dijametru ta’ mhux inqas minn 15-il ċm iżda mhux aktar minn 24 ċm, ta’ tul ta’ mhux inqas minn 1,0 m
                              
                           
                                 ex 4403 23 90 
                              
                              
                                 10
                              
                              
                                 4403 23 190 0
                              
                           
                                 2.
                              
                              
                                 ex 4403 23 10 
                              
                              
                                 10
                              
                              
                                 4403 23 110 0
                              
                              
                                 Injam tal-prinjol tat-tip Picea abies Karst. jew żuber ajbad (Abies alba Mill.), ta’ dijametru ta’ aktar minn 24 ċm, ta’ tul ta’ mhux inqas minn 1,0 m
                              
                           
                                 ex 4403 23 90 
                              
                              
                                 10
                              
                              
                                 4403 23 190 0
                              
                           
                                 3.
                              
                              
                                 ex 4403 24 00 
                              
                              
                                 10
                              
                              
                                 4403 24 100 0
                              
                              
                                 Injam tal-prinjol tat-tip Picea abies Karst. jew żnuber ajbad (Abies alba Mill.), mhux maħdum, kemm bil-qoxra jew bil-lbieba mneħħija jew le, jew maqtugħ kwadru fuq fuq, ta’ dijametru ta’ inqas minn 15-il ċm
                              
                           
                                 4.
                              
                              
                                 ex 4403 24 00 
                              
                              
                                 10
                              
                              
                                 4403 24 100 0
                              
                              
                                 Injam ieħor tal-prinjol tat-tip Picea abies Karst. jew żnuber abjad (Abies alba Mill.)
                              
                           
                                 5.
                              
                              
                                 ex 4403 21 10 
                              
                              
                                 10
                              
                              
                                 4403 21 110 0
                              
                              
                                 Injam tal-arżnu tat-tip Pinus sylvestris L., ta’ dijametru ta’ mhux inqas minn 15-il ċm iżda mhux aktar minn 24 ċm, ta’ tul ta’ mhux inqas minn 1,0 m
                              
                           
                                 ex 4403 21 90 
                              
                              
                                 10
                              
                              
                                 4403 21 190 0
                              
                           
                                 6.
                              
                              
                                 ex 4403 21 10 
                              
                              
                                 10
                              
                              
                                 4403 21 110 0
                              
                              
                                 Injam tal-arżnu tat-tip Pinus sylvestris L., ta’ dijametru ta’ aktar minn 24 ċm, ta’ tul ta’ mhux inqas minn 1,0 m
                              
                           
                                 ex 4403 21 90 
                              
                              
                                 10
                              
                              
                                 4403 21 190 0
                              
                           
                                 7.
                              
                              
                                 ex 4403 22 00 
                              
                              
                                 10
                              
                              
                                 4403 22 100 0
                              
                              
                                 Injam tal-arżnu tat-tip Pinus sylvestris L. (mhux maħdum, kemm bil-qoxra jew bil-lbieba mneħħija jew le, jew maqtugħ kwadru fuq fuq,) ta’ dijametru ta’ inqas minn 15-il ċm
                              
                           
                                 8.
                              
                              
                                 ex 4403 22 00 
                              
                              
                                 10
                              
                              
                                 4403 22 100 0
                              
                              
                                 Injam ieħor tal-arżnu tat-tip Pinus sylvestris L.
                              
                           
               ”
         
      
      
         
            ANNESS II
            
               
                  
                     “ANNESS III
                     Il-koeffiċjenti ta’ korrezzjoni msemmija fl-Artikolu 11(2)
                     
                                 
                                    Kodiċi Tariffarju Russu
                                 
                              
                              
                                 
                                    Koeffiċjent ta’ korrezzjoni
                                 
                              
                           
                                 4403231100 
                                 4403231900 
                                 4403241000 
                              
                              
                                 0,88
                              
                           
                                 4403211100 
                                 4403211900 
                                 4403221000 
                              
                              
                                 0,87
                              
                           
               ”